SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Marcela Hajtmánková, Mgr.	
Znalosť cudzích jazykov:	Anglický, nemecký jazyk	

2.	Zahraničná pracovná cesta

Štát / mesto:	Dánsko/ Kodaň	
Názov a adresa 
prijímajúcej organizácie:	Danish Agency for Universities and Internationalisation	
Účel cesty:	Business Meeting of the NA Network	
Spôsob financovania 
(kto hradí cestovné, pobytové náklady, iné výdavky):	Národná agentúra programu Mládež v akcii
IUVENTA- Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
6.2.2012	1.	Otvorenie stretnutia – p. Mikkel Buchter, riaditeľ dánskej národnej agentúry
2.	Zadefinovanie cieľov a predstavenie programu stretnutia – p. Jette Esagar Rasmussen – koordinátorka programu Mládež v akcii v Dánsku
3.	Privítanie nových členov siete národných agentúr - p. Jette Esagar Rasmussen – koordinátorka programu Mládež v akcii v Dánsku
4.	Práca koordinačnej skupiny – p. Hans-Georg Wicke,  riaditeľ nemeckej NA	
7.2.2012	1.	Prezentácia aktivít v rámci dánskeho predsedníctva – p. Jens Peter Jacobsen, Ministerstvo vedy, technológií a inovácií, Dánsko
2.	Prezentácia procesu pracovnej skupiny v programe „Erasmus pre všetkých“- p. Koen Lambert, riaditeľ belgickej NA
3.	Prezentácia práce siete národných agentúr od posledného pracovného stretnutia vo Varšave –p. Tomasz Bratek, riaditeľ poľskej NA
4.	Stanoviská krajín v procese konzultácií programu „Erasmus pre všetkých“ – zástupcovia siete NA
5.	Pracovné skupiny: Analýza predloženého návrhu programu „Erasmus pre všetkých“ - zástupcovia siete NA
6.	Pracovné skupiny: Identifikácia 10 kľúčových odporúčaní v rámci návrhu programu „Erasmus pre všetkých“- zástupcovia siete NA
	
8.2.2012	1.	Prezentácia výstupov z pracovných skupín - zástupcovia siete NA
2.	Prezentácia 10 kľúčových odporúčaní - zástupcovia siete NA
3.	Manažment v národných agentúrach- výmena skúseností - zástupcovia siete NA
4.	Manažment súčasného programu Mládež v akcii – výmena skúseností - zástupcovia siete NA
5.	Manažment národných agentúr v roku 2011 – p. Vieroslava Žuffová, Európska komisia
6.	Predsedníctvo Cyprus – zástupca cyperskej NA
7.	Voľba nových členov koordinačnej skupiny na prípravu Business  Meeting Cyprus	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
6.2.2012	1.	Otvorenie stretnutia – p. Mikkel Buchter, riaditeľ dánskej národnej agentúry
Privítanie účastníkov stretnutia, priblíženie štruktúry dánskej národnej agentúry, úlohy dánskej NA pri realizácií aktivít v rámci dánskeho predsedníctva.
2.	Zadefinovanie cieľov a predstavenie programu stretnutia – p. Jette Esagar Rasmussen – koordinátorka programu Mládež v akcii v Dánsku
Ciele stretnutia:
•	Posúdiť, analyzovať a zhodnotiť návrh EK „Erasmus pre všetkých“ z pohľadu návrhu, ktorý sieť NA vypracovala na pracovných stretnutiach v Belgicku a Maďarsku
•	Strategické plánovanie advokačných aktivít na národných úrovniach  programových krajín v súvislosti s návrhom EK „Erasmus pre všetkých“
•	Výmena skúseností  pri riadení národnej agentúry, vedenia zamestnancov, identifikácia vzdelávacích potrieb pre riaditeľov NA
•	Diskusia k „problematickým“ otázkam súčasného programu
3.	Privítanie nových členov siete národných agentúr - p. Jette Esagar Rasmussen – koordinátorka programu Mládež v akcii v Dánsku
Koordinátorka privítala nových členov siete NA z Cypru a z Veľkej Británie. Predstavenie súčasných riaditeľov národných agentúr programových štátov.  Stretnutia sa nezúčastnili zástupcovia Grécka a Francúzska.
4.	Práca koordinačnej skupiny – p. Hans-Georg Wicke,  riaditeľ nemeckej NA
Bola predstavená práca koordinačnej skupiny, predstavenie výstupných materiálov z predchádzajúcich pracovných stretnutí.	
7.2.2012	1.	Prezentácia aktivít v rámci dánskeho predsedníctva – p. Jens Peter Jacobsen, Ministerstvo vedy, technológií a inovácií, Dánsko
P. Jacobsen predstavil aktivity dánskeho predsedníctva a vyzval sieť národných agentúr na spoluprácu pri medzinárodnej Youth conference, ktorá sa bude konať v Dánsku v termíne 18.-21.3.2012. 
Slovensko plánuje vyslať zástupcov mládežníckych organizácií, v rámci školiacej stratégie program Mládež v akcii.
2.	Prezentácia procesu pracovnej skupiny v programe „Erasmus pre všetkých“- p. Koen Lambert, riaditeľ belgickej NA
P- Lambert predstavil fungovanie koordinačnej pracovnej skupiny, ktorá pracuje od roku 2009. Jej úlohou je definícia potrieb a cieľov pracovných stretnutí siete národných agentúr.
Vyzval riaditeľov NA aby sa zapojili do koordinácie pracovnej skupiny.
3.	Prezentácia práce siete národných agentúr od posledného pracovného stretnutia vo Varšave –p. Tomasz Bratek, riaditeľ poľskej NA
Sieť NA predstavila typy advokačných aktivít na podporu návrhu nového program Erasmus pre všetkých. Viaceré národné agentúry prezentovali návrh EK svojim partnerom na národnej úrovni.
Slovenská NA v spolupráci s MŠVVaŠ SR pripravila verejnú konzultáciu za účasti zástupcov výberovej komisie pre Program celoživotného vzdelávania a program Mládež v akcii, zástupcov mimovládnych organizácií, ktoré pracujú s deťmi a mládežou a boli prijímateľmi grantov cez program Mládež v akcii. Cieľom konzultácie bolo navrhnúť pripomienky k novej štruktúre program Erasmus pre všetkých. Zápis zo stretnutia je k dispozícii na intranete IUVENTY.
4.	Stanoviská krajín v procese konzultácií programu „Erasmus pre všetkých“ – zástupcovia siete NA
Každá NA prezentovala spoločné národné stanovisko k programu Erasmus pre všetkých. 
Za samostatný program (pokračovanie Mládež v akcii) sa vyslovili 4 krajiny (CZ,BE, EE, LT), samostatnú kapitolu v rámci programu, venovanú výlučne mládeži, sa vyslovilo 17 krajín (DE, AT, BG, ES,EL, FI, FR, HU, IE, IT, LU, LV, PT, PL, SK, SI) a návrh v súčasnom znení podporujú 2 krajiny (UK, SE).
5.	Pracovné skupiny: Analýza predloženého návrhu programu „Erasmus pre všetkých“ - zástupcovia siete NA
Sieť NA pracovala  na definícii 10 kľúčových odporúčaní pre EK v rámci dánskeho predsedníctva. Odporúčania smerovali k doplneniu a prehodnoteniu obsahu pôvodného návrhu novej generácie programov Erasmus pre všetkých. Sieť pracovala na návrhu z pohľadu programu Mládež v akcii a prioritne sa venovala nasledujúcim problémom:
•	Zánik samostatného programu Mládež v akcii – ukončenie 25-ročnej tradície komunitárneho programu na podporu neformálneho vzdelávania a podpory mobility mladých ľudí
•	Strata zaužívanej štruktúry programu a zaužívaných akcií na podporu mladých ľudí
•	Strata samostatného rozpočtu určeného na podporu aktivít mladých ľudí
•	Strata špecifickej mládežníckej dimenzie v programe
•	Strata kľúčového nástroja na implementáciu EU Youth Strategy
•	Strata zaužívanej a známej značky
•	Strata podpory neformálneho vzdelávania a získavania kľúčových kompetencií
•	Strata príležitostí na podporu aktivít pre mladých ľudí s nedostatkom príležitostí- nie je viditeľná stratégia inklúzie
•	Strata súčasne podpornej úlohy národných agentúr

6.	Pracovné skupiny: Identifikácia 10 kľúčových odporúčaní v rámci návrhu programu „Erasmus pre všetkých“- zástupcovia siete NA
Sieť národných agentúr identifikovala nasledovné oblasti, ktoré odporúča EK v rámci návrhu nového program Erasmus per všetkých  prehodnotitť
	
	Erasmus pre všetkých odporučiť:
•	Názov programu – sieť NA navrhuje prehodnotiť názov programu a zachovať jednotlivé kapitoly pod súčasnými názvami (Erasmus, Mládež v akcii, Leonardo...)
•	Ciele programu – nie sú jasne špecifikované, sieť žiada EK o jasnejšiu definíciu
•	Stratégiu programu – nový program by mal pokrývať všetky existujúce mládežnícke stratégie na európskej úrovni. Zároveň by  mal byť nástrojom na ďalší rozvoj práce s mládežou a mládežníckej politiky na všetkých úrovniach.
•	Prístupnosť programu – program by mal byť prístupný pre všetky cieľové skupiny, vrátane mladých ľudí s nedostatkom príležitostí
•	Aktivity na podporu mládežníckych iniciatív – sieť odporúča zachovať formát mládežníckych iniciatív, ktoré podporujú kreativity mladých ľudí, propagujú podnikavosť a lepšiu zamestnateľnosť mladých ľudí, podporujú aktívne občianstvo.
•	Neformálne vzdelávanie- sieť NA odporúča jasnú definíciu neformálneho vzdelávania, vrátane nástrojov na jeho uznávanie- Youthpass a Europass
•	Úloha a mandát národnej agentúry – jasnejšie zadefinovať úlohy národných agentúr na národnej úrovni
•	Podporný prístup k aplikantom- sieť NA odporúča zachovanie podporných aktivít a štruktúr pre aplikantov – TCP, informačné aktivity, školiace aktivity národných agentúr
•	Podporné štruktúry SALTO – v novom návrhu sa podporné štruktúry na európskej úrovni (SALTO) nespomínajú. 
•	Finančná alokácia m a mládežnícke aktivity –zachovanie transparentného a efektívneho čerpania finančných prostriedkov pre konečných užívateľov
•	Samostatná kapitola pre mládež – sieť NA navrhuje samostatnú kapitolu pre mládež so samostatným Programovým výborom	
8.2.2012	8.	Prezentácia výstupov z pracovných skupín - zástupcovia siete NA
9.	Prezentácia 10 kľúčových odporúčaní - zástupcovia siete NA
10.	11. Manažment v národných agentúrach Manažment súčasného programu Mládež v akcii - výmena skúseností - zástupcovia siete NA pracovali na témach: 
•	Čo nás napĺňa v práci? Aké ambície má naša NA?
•	Aká je naša organizačná kultúra? Aké je rozdelenie kompetencií v rámci našej NA?
•	Aký som manažér? Ako robím 5ažké rozhodnutia?
•	Akú štruktúru máme v NA- pozitíva  a negatíva

12.	Manažment národných agentúr v roku 2011 – p. Vieroslava Žuffová, Európska komisia – p. Žuffová informovala o celkovom manažmente národných agentúr: 15 NA nemalo žiadne odporúčania z EK z pohľadu manažmentu, 23 NA malo pripomienky zo strany EK. Slovenská NA nemala žiadne pripomienky.
K 1. Predkladaciemu termínu EK eviduje 3 718 elektronických žiadostí o finančný prostriedok zo všetkých programových krajín. EK informovala o postupe pri pripomienkovaní Pracovných plánov, do konca marca je možné zaslanie zmluvy na administráciu  programu v roku 2012.
13.	Predsedníctvo Cyprus – zástupca cyperskej NA predstavil plánované aktivity v rámci cyperského predsedníctva, ktoré budú aktuálne v druhej polovici roku 2012
14.	Voľba nových členov koordinačnej skupiny na prípravu Business  Meeting Cyprus	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Závery z pracovného stretnutia siete budú prezentované projektovým manažérom národnej agentúry programu Mládež v akcii. Závery z diskusie o novom programe Erasmus pre všetkých budú prezentované zástupcom MŠVVaŠ SR a zástupcom národnej agentúry Programu celoživotného vzdelávania.
Presun informácií zabezpečí Marcela Hajtmánková.	

6.	Prehľad prinesenej dokumentácie a miesto jej uloženia 

Dokumentácia a podporné materiály využité pri stretnutí sú uložené na \\Budkova\omim\OMIM\OMIM dokumenty\European Comission\Business Meetings\2012	

7.	Osobitne vyhodnotený očakávaný prínos ZPC 

Prínosy ZPC:
•	výmena skúseností v oblasti advokačných aktivít na podporu zachovania samostatného programu Mládež v akcii na národných úrovniach v programových krajinách
•	identifikácia hlavných nedostatkov v novom návrhu Erasmus pre všetkých
•	nastavenie systému komunikácie odporúčaní v rámci nového programu EK
•	výmena skúseností z oblasti manažmentu súčasného programu Mládež v akcii
•	identifikácia potrieb riaditeľov národných agentúr na ďalšiu podporu svojej činnosti

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky zo ZPC budú zverejnené na internete a prenos získaných informácií zabezpečí Marcela Hajtmánková.	

Súhlasím so zverejnením tejto správy na internete

Dátum:	17.2.2012	
Správu vypracoval
(meno a priezvisko, podpis):	Marcela Hajtmánková	
Správu schválil
(meno a priezvisko, podpis):	Viliam Michalovič